S-4164/2022

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 20. september 2022, á hendur V-x-x P-x-x, kt. [...], [...], Reykjavík, fyrir eftirtalin umferðar- og vopnalagabrot með því að hafa:

1. Þriðjudaginn 12. janúar 2022 ekið bifreiðinni [...] sviptur ökurétti um Skeiðarvog við Langholtsveg í Reykjavík, þar sem lögregla stöðvaði aksturinn.

Telst háttsemi þessi varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

2. Föstudaginn 25. febrúar 2022 ekið bifreiðinni [...] sviptur ökurétti og undir áhrifum áfengis (í blóðsýni mældist vínandamagn 0,77‰) um Höfðabakka við Stekkjarbakka í Reykjavík, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 49. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

3. Föstudaginn 1. apríl 2022 ekið bifreiðinni [...] sviptur ökurétti og undir áhrifum áfengis (í blóðsýni mældist vínandamagn 1,88‰) um Vesturlandsveg í Reykjavík, þar sem lögregla stöðvaði aksturinn við þjónustustöðina N1 Ártúnshöfða.

Telst háttsemi þessi varða við 1., sbr. 3. mgr. 49. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

4. Fimmtudaginn 21. apríl 2022 ekið bifreiðinni [...] sviptur ökurétti og undir áhrifum áfengis (í blóðsýni mældist vínandamagn 2,33‰) um Grindavíkurveg við Seltjörn í Reykjanesbæ, þar sem lögregla stöðvaði aksturinn.

Telst háttsemi þessi varða við 1., sbr. 3. mgr. 49. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019

5. Laugardaginn 23. apríl 2022 ekið bifreiðinni [...] sviptur ökurétti og undir áhrifum áfengis (í blóðsýni mældist vínandamagn 1,98‰) um Vegmúla í Reykjavík, þar sem lögregla stöðvaði aksturinn, og á sama tíma haft í vörslum sínum tvö stunguvopn sem lögregla fann í bifreiðinni.

Telst háttsemi þessi varða við 1., sbr. 3. mgr. 49. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019 og b-lið 2. mgr. 30. gr., sbr. 1. mgr. 36. gr. vopnalaga nr. 16/1998.

6. Þriðjudaginn 7. júní 2022 ekið bifreiðinni [...] sviptur ökurétti, undir áhrifum áfengis og óhæfur til að stjórna henni örugglega vegna áhrifa ávana- og fíkniefna (í blóðsýni mældist vínandamagn 1,10‰ og amfetamín 45 ng/ml) um Stigahlíð við Suðurver í Reykjavík, þar sem lögregla hafði afskipti af ákærða við Bakarameistarann í Suðurveri, og, skömmu síðar á lögreglustöðinni við Hverfisgötu, neitað að gangast undir töku blóðsýnis og þannig neitað að veita atbeina sinn við rannsókn málsins.

Telst háttsemi þessi varða við 1., sbr. 2. mgr. 49. gr., 1., sbr. 2. mgr. 50. gr., 1., sbr. 3. mgr. sbr. 52. gr. og 1. mgr. 58. gr., sbr. 1. mgr. 94. og 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar ogtil að sæta sviptingu ökuréttar skv. 99. og 101. gr. laga nr. 77/2019.

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 16. september 2022, var ákærði dæmdur til greiðslu sektar meðal annars fyrir akstur undir áhrifum áfengis með Héraðsdómi Reykjavíkur 25. maí 2020, þá gekkst ákærði undir greiðslu sektar meðal annars vegna aksturs undir áhrifum áfengis með lögreglustjórasátt 26. desember 2020, en sáttin var hegningarauki við framangreindan dóm. Loks var ákærði dæmdur til greiðslu sektar meðal annars fyrir akstur undir áhrifum áfengis og akstur sviptur ökurétti með Héraðsdómi Reykjavíkur 16. mars 2022 en dómurinn var hegningarauki að hluta við lögreglustjórasáttina frá 26. desember 2020.

Brot þausem ákærði er nú sakfelldur fyrir samkvæmt ákærulið nr. 1 og 2 v oruframinfyrir uppkvaðningu síðastgreinda dómsins og verður ákærða því dæmdur hegningarauki í samræmi við 78. gr. almennra hegningarlaga nr. 19/1940, er samsvari þeirri þyngingu refsingarinnar sem kynni að hafa orðið, hefði verið dæmt um öll brotin í fyrra málinu. Önnur brot samkvæmt ákæru voru framin eftir uppkvaðningu sama dóms.

Við ákvörðun refsingar nú er við það miðað að ákærði hafi nú í þriðja sinn eftir að hann varð fullra 18 ára og innan ítrekunartíma, sbr. 3. mgr. 71. gr. almennra hegningarlaga nr. 19/1940, gerst sekurum að aka undir áhrifum áfengis.

Með hliðsjón af framangreindu, sakarefni þessa máls, dómvenju og 77. gr. almennra hegningarlaga nr. 19/1940 þykir refsing ákærða hæfilega ákveðin 4 mánaða fangelsi.

Með vísan til lagaákvæða í ákæru er ákærði sviptur ökurétti ævilangt frá birtingu dómsins að telja.

Ákærði greiði 286.752 krónur í sakarkostnað.

Af hálfu ákæruvaldsins flutti málið H-kvk-nf R-kvk-nf H-kvk-nf aðstoðarsaksóknari.

H-kvk-nf S-kvk-nf B-kvk-nf aðstoðarmaður dómara kveður upp dóm þennan.

DÓMSORÐ:

Ákærði, V-x-x P-x-x, sæti fangelsi í 4 mánuði.

Ákærði er sviptur ökurétti ævilangt frá birtingu dómsins að telja.

Ákærði greiði 286.752 krónur í sakarkostnað.

H-kvk-nf S-kvk-nf B-kvk-nf